Yiwen wergaz iruḥ ad yejbu ɣef weltma-s, imi yewweḍ yufa-tt ulac-itt deg wexxam, netta ur yuẓam ara, yufa aqbuc n yiɣi ɣef udekkan yekker yerra-t ɣef yimi-s, yettu ur yesfiḍ ara claɣem-is, ur tɛeṭṭel ara attah tekcem-d weltma-s, imi tsellem fell-as testeqsa-t: -Amek i tettiliḍ ? Yerra-yas-d: -aql-ikem tettwaliḍ anebdu rnu-yas remḍan. Dɣa tenna-yas: -mi ara nsel i yimi numen, mi nessakked ɣer claɣem newhem skud ur ṭṭreḍqent ara labas yiwen wergaz yerza ɣef tḍeggalt-ines, imi yewweḍ telli-yas-d tawwurt yekcem, teqqim ciṭuḥ yid-s ɛni tesɛa ccɣel tenna-yas: -ay aḍeggal qqim deg wexxam si leɛḍil a d-uɣaleɣ, sɛiɣ ccɣel d umatu a duɣaleɣ. argaz yeqqim yebda anadi yettfettic-as axxam, iwala snat n tmellalin ɣef udekkan, yemmeɣ yeddem-itent-id, yerra-tent ɣer lkanun deg yirrij, yenwa ad wwent qbel a d-tuɣal tḍeggalt-ines, tikkelt-nni kan atah tuɣal-d tḍeggal-ines, tenna-yas: -suref-iyi ay aḍeggal ahat ɛeṭṭleɣ fell-ak. at wexxam amek ttilin? i kečč amek tettiliḍ ?